Cronică la Antologia a şasea paradoxistă , 



De Marinela Preoteasa, 12.06.2011, 3:07, ora României 



Sixth Internaţional Antology on paradoxism, editată de Florentin Smarandache, ne 
pune în tema cu starea actuală a lucrurilor şi chiar a fenomenelor naturii din spaţiul 
carpato-dunărean, şi nu numai.... 

S-ar putea spune că trăim în epoca paradoxistă, dacă deschidem bine ochii şi 
privim ca vulturii, e imposibil să nu ne găsim victimile printre amărâţii de funcţionari cu 
burta lipită de şira spinării şi ochii pierduţi în fundul capului ca şi cum ar vrea să 
demonstreze vremurilor actuale şi mai marilor ţării, că luminiţa de la căpătui tunelului 
este de fapt în capul fiecăruia, dar tunelul e surpat şi nu mai străbate luminiţa până la 
limuzina de lux a diriguitorilor ţării, plini de ifose şi comenzi de grup pentru stingerea sau 
nestingerea lămpii din coşmelia săracului sau de la aprozarul-gheretă de cartier, la modă 
de altfel! 

Mijloacele moderne, electronica în sprijinul iubirilor de la distanţă, îi reuneşte pe 
cei doi : Janet Nică şi Florentin Smarandache printr-un „chaf ’ oltenesc închinat 
paradoxismului practic, existent la tot pasul printre noi locuind de altfel de mii de ani, dar 
ca un gen literar invizibil şi cinic cu protagoniştii săi, un „chaf ’ de genul „la lilieci” de 
marele Marin Sorescu, tot oltean de altfel, din Bulzeşti, la o alergătură de iapă de 
Bălceştiul lui Florentin Smarandache. 

Printr-un limbaj specific locuitorilor Olteniei, cei doi jonglează cu cuvintele de la 
înălţimi de cote apropiate, parcurgând cu meşteşug etape şi fapte din viaţa românilor din 
România şi de pretutindeni, din cele patru zări ale terei, spunând pe faţă şi pe dos, cu duh 
de olteni şcoliţi şi plimbaţi pe cărările lumii, despre viaţa românilor şi nu numai. 

Cei doi, sfidând orice cenzură de orice fel dau cu adevărul pe masă, în văzul lumii 
precum dă cu zarurile barbutistul înrăit. 

Curajul, ca şi la toţi oltenii, vine, urcă şi coboară din vadra de vin: 

J.N: „să o omologăm , (...) să o damigeizăm!” 

F.S: „să o ulciorizăm de la vadra de vin!” , e vorba de altfel despre aaceastă carte. 

De fapt, din „chaf ’ reiese că maestrul paradoxist Florentin Smarandache va 
sponsoriza (a sposorizat, nărav evreiesc!) cartea cu pricina, adică Sixth Internaţional 
Antology on paradoxism şi asta numai de dragul promovării paradoxismului ca o 
necesitate si o analiza a existenţei, în fapt. 

Cei doi, trec în revistă o serie de cărturari, ziarişti, scriitori şi oameni politici 
(adică pe cei cu frâiele şi cu caii, care merg cu căruţa împiedicată de când au tras la 
Cotroceni, ca la han... 

FS: „(...) Acum e vremea oportuniştilor!” 

JN: „Ce e bun în această lume nebună?” 

FS: „Ceea ce nu pare bun...” 

Aşa că, printr-o francheţe demnă de paradoxişti, cei doi arată cum scara valorilor 
e răsturnată, cum nonvaloarea a câştigat şi câştigă teren în faţa valorii! 

Să fie oare de vină politica damigenei şi a câmaţilor de Pleş...? Chiar nu mai are 
importanţă , atâta timp cât învăţământul şi sănătatea merg de-a buşilea, ca nişte copii de 
ţâţă, furişându-se prin tufişurile de la graniţă, sau trecând făloşi, cu paşaportul în buzunar, 
cu gânduri de adio pământ natal şi mămăligă cu brânză, adio sarmale cu ţuică fiartă! 
Venim fast-fooduri, în bătătura voastră, să vă savurăm! 

In cele 23 1 pagini întâlnim paradoxişti din toate colturile lumi, cei mai mulţi 
români, doar ai noştri îşi pennit să fredoneze pe valurile emigrării: 

”Fie pâinea cât de rea, 
tot ţi-o fură cineva!” 

Cu respect şi bune aprecieri amintesc de: Gh. Niculescu, Elisabeta Koksik, Gh. 
Roca, Eugen Evu, Ionuţ Caragea, Constantin M. Popa,, Constantin Marghiţoiu, 
Constantin Matei, , Doru MotocLiviu Florian Jianu, Javier de la Roşa (Spania), Octavian 
Laiu, Surdescu Alexandru,, Iancu Gheorghe, Sava Postolache, Mihai Stroe, Doina Irina 
Stroe, Elena Armenescu, Carlogeanu Dragoş, Iulian Alupoaiei, Dumitru Păun 
Mihăilescu, Florian Dumitru, Eugen Zainea, Corina Firuţa, Bănceanu Vasile. 

Paradoxismul englezesc, albanez, bengalez condimentează antologia şi de 
neneglijat este folclorul românesc paradoxist, dacă mai marii ţării ar fi plecat urechea la 
câte o coasă sau horă, cum dau sfaturi strămoşii, cu umor, din cele mai vechi timpuri, de 
pe vremea invadării de către romani, mongoli, turci ... a liniştii vetrelor şi pădurilor dace, 
mai târziu române... nu s+ar mai făli pe plaiurile noastre : hoţia, frica şi ruşinea, iar 
români ar hori cu paradoxuri pe la nunţi şi botezuri numai cum ei ştiu. 

Sixth Internaţional Antology on paradoxism este o culegere uşor de citit, care 
aduce logica răbdării şi răstălmăcirii zicalelor, paradoxurilor vechi şi noi, în limba 
română şi alte limbi, ca pe un instrument de supravieţuire în faţa cinismului de criză şi 
dorinţei de putere a omului de rând, şcolit sau neşcolit, dar simţul dreptăţii şi gustul 
pentru frumos şi armonie, dornic să aibe şi să privească ceea ce nu există, decît de foarte 
multe ori doar în mintea şi gândurile sale. 



2 




